കാറ്റ്യ ചില്ലി

കാറ്റ്യ ചില്ലി എന്നറിയപ്പെടുന്ന കാറ്റെറിന പെട്രിവ്‌ന കോണ്ട്രെറ്റെങ്കോ (ജനനം: 1978 ജൂലൈ 12) ഉക്രേനിയൻ ഗായികയും ഗാനരചയിതാവുമാണ്.
 ജീവിതരേഖ 
കറ്റ്യ ചില്ലിയുടെ ആദ്യ ആൽബം റുസാൽക്കി ഇൻ ഡാ ഹൗസ് (മെർമെയ്ഡ്സ് ഇൻ ഡാ ഹൗസ്) 1998 ൽ അവൾക്ക് 16 വയസ്സുള്ളപ്പോൾ പുറത്തിറങ്ങി. ആൽബത്തിനായി ഗാനങ്ങൾ തയ്യാറാക്കാൻ തുടങ്ങിയപ്പോൾ 1996 ൽ സ്റ്റേജ് നാമം കാറ്റ്യ ചില്ലി എന്ന് മാറ്റി. ചെർവോണ റൂട്ടയിൽ പങ്കാളിയായി അവർ രാജ്യമെമ്പാടും പര്യടനം നടത്തിയപ്പോൾ ഉക്രെയ്നിൽ അവർ ജനപ്രിയമായി.

1999 ൽ കാറ്റ്യ ചില്ലി സ്കോട്ട്ലൻഡ് എഡിൻബർഗ് ഫെസ്റ്റിവൽ ഫ്രിഞ്ചിൽ പങ്കെടുത്തു. 2001 മാർച്ചിൽ യുണൈറ്റഡ് കിംഗ്ഡത്തിലെ 40 ലധികം സംഗീത കച്ചേരികളിൽ അവർ അവതരിപ്പിച്ചു. അവരുടെ പ്രകടനത്തിന്റെ ഒരു ഭാഗം ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷൻ രാജ്യമെമ്പാടും പ്രക്ഷേപണം ചെയ്തു. 

2000 ൽ കാറ്റ്യ  തന്റെ രണ്ടാമത്തെ ആൽബമായ സോൺ (ഡ്രീം) ൽ പ്രവർത്തിക്കാൻ തുടങ്ങി. 2002 ൽ റിലീസ് ചെയ്യാൻ പദ്ധതിയിട്ടിരുന്നെങ്കിലും പദ്ധതി റദ്ദാക്കി. എന്നിരുന്നാലും, ഈ ആൽബം അനൗപചാരികമായി ഇന്റർനെറ്റിൽ വിതരണം ചെയ്തു. 

കാറ്റ്യയുടെ സിംഗിൾ "പിവ്‌നി" (റൂസ്റ്റേഴ്സ്), ഉക്രേനിയൻ റെക്കോർഡ്സ് / ആൻഡ്രി ഡാക്കോവ്സ്കിയുമായി സഹകരിച്ച് 2005 ജൂണിൽ പുറത്തിറങ്ങി. പ്രമുഖ ഉക്രേനിയൻ ഡിജെകൾ (ഡിജെ ലെമൻ, ഡിജെ ടകാച്ച്, ഡിജെ പ്രൊഫസർ മോറിയാർട്ടി) നിർമ്മിച്ച ടൈറ്റിൽ ട്രാക്കും റീമിക്സുകളും ഇതിൽ ഉൾപ്പെടുന്നു.

എട്ട് വർഷത്തിന് ശേഷം കാറ്റ്യ ചില്ലി തന്റെ അടുത്ത ആൽബം പുറത്തിറക്കി. 2006 മാർച്ച് 10 ന് ഉക്രേനിയൻ റെക്കോർഡ്സ് മൂന്നാമത്തെ ആൽബമായ യാ മോളോദയ (ഐ ആം യംഗ്) പുറത്തിറക്കി. 

2007 ഒക്ടോബറിൽ കറ്റ്യ ഡിജ്യൂസ് സംഗീത പര്യടനത്തിൽ ചേർന്നു ഏഴ് ഉക്രേനിയൻ നഗരങ്ങൾ സന്ദർശിച്ചു.

എം‌ടി‌വിയുടെ ഉക്രേനിയൻ വെബ്‌സൈറ്റ് http://www.mtv.ua  നാലാമത്തെ ആൽബം പ്രോസ്റ്റോ സെർട്സ് (Simply, Heart) 2007 ഒക്ടോബറിൽ പുറത്തിറക്കുമെന്ന് പ്രഖ്യാപിച്ചു. എന്നിരുന്നാലും, galainfo.com.ua- ന് നൽകിയ അഭിമുഖത്തിൽ, 2008 വരെ റിലീസ് മാറ്റിവയ്ക്കുമെന്ന് കാറ്റ്യ പ്രസ്താവിച്ചു. ഇത് റിലീസ് ചെയ്യാതെ തുടരുന്നു. 

2017 ൽ, ദി വോയ്സ് ഓഫ് ഉക്രെയ്നിന്റെ ഏഴാം സീസണിൽ പങ്കെടുത്തു.

2020 ൽ “പിച്ച്” എന്ന ഗാനത്തിലൂടെ ഉക്രെയ്ൻ ഇൻ ദ യൂറോവിഷൻ സോങ് കോൺടെക്സ്റ്റ് 2020 ൽ പങ്കെടുത്തെങ്കിലും ഫൈനലിന് അവർ യോഗ്യത നേടിയില്ല.

 അവലംബം

 പുറംകണ്ണികൾ 

 Official website
 Katya Chilly page at myspace
 Katya Chilly community at livejournal
 Katya Chilly interview with Ukraina Moloda 
 Katya Chilly - "U Zemli" (I Wannabe remix) 

വർഗ്ഗം:1978-ൽ ജനിച്ചവർ
വർഗ്ഗം:ഉക്രേനിയൻ നാടോടി ഗായകർ